Die HERE wys ook dadelik vir Moses dat hy nie moet verwag dat die Farao nadat hy die tekens gesien het so onder die indruk is dat hy Israel dadelik sal laat gaan nie. Moses moet nie teleurgestel en raadop raak as die Farao weier en hom bly verset nie. Ons lees later ook meerdere kere as die HERE profete roep, dat hulle prediking veral verharding teen Hom sal bewerk. ‘n Voorbeeld daarvan is Jesaja. As die HERE hom op ‘n besondere manier in Jes 6 geroep het, lees ons in vers 9,10: “En die HERE het gespreek: Gaan sê aan hierdie volk: Hoor altyddeur, maar verstaan nie, en sien altyddeur, maar bemerk nie. Maak die hart van hierdie volk vet en maak hulle ore swaar en bestryk hulle oë, sodat hulle nie sien met hulle oë en met hulle ore nie hoor en hulle hart nie verstaan nie, en hulle hul nie bekeer en gesond word nie.” Wys dit dat die HERE hard is? Nee, dit wys dat hy in liefde regverdig is. Somstyds het die tyd gekom dat menses o erg gesondig het dat ’n klop op hulle hart se deur net nog teenstand veroorsaak. Die skuld lê dan nie by die HERE nie. Die HERE wys in Sy straf Sy grootheid. Hy dwing die wêreldheerser Farao ondanks st verset op die knieë. Die HERE is God!